कोई कैसे यकीन करे कि सिस्टम की नीति और नीयत सही है? नोएडा के सेक्टर 123 के एक छोटे से हिस्से में बने लैंडफिल साइट की हर तस्वीर आपके यकीन पर चोट मारेगी। एक-एक तस्वीर साबित करेगी कि सिस्टम की न नीति ठीक है, न नीयत। 14 जून को नोएडा अथॉरिटी ने सेक्टर 123 में बने लैंडफिल साइट पर कूड़े की पहली ट्रॉली पलटी, उसी वक्त एक बार फिर साबित हुआ कि सिस्टम लोगों की भावनाओं, पर्यावरण और तमाम नियम कायदों से बेखबर है।